এ এফ এম ফখরুল ইসলাম মুনশী

এ এফ এম ফখরুল ইসলাম মুনশী (২৯ নভেম্বর ১৯৪৭ – ২১ অক্টোবর ২০২৩)বাংলাদেশী একজন রাজনীতিবিদ ছিলেন। এরশাদের মন্ত্রিসভায় তিনি প্রথমে বন্দর, জাহাজ চলাচল ও নৌ-পরিবহণ উপমন্ত্রী পরে অর্থউপমন্ত্রী হিসেবে দায়িত্ব পালন করেন। তিনি কুমিল্লা-৪ আসনের সদস্য সদস্য ছিলেন। এ এফ এম ফখরুল ইসলাম মুনশী ২৯ নভেম্বর ১৯৪৭ সালে তৎকালীন পূর্ব পাকিস্তানের কুমিল্লার দেবিদ্বারের গুনাইঘর দক্ষিণ ইউনিয়নের বনকোট গ্রামে জন্মগ্রহণ করেন। তার পিতা নুরুল ইসলাম মূন্সী ও মাতা ফিরোজা বেগম। তিনি ঢাকা বিশ্ববিদ্যালয়ে অর্থনীতিতে পড়াশোনা করেন। তার স্ত্রী রাকিবা বানু, দুই ছেলে রাকিব মোহাম্মদ ফখরুল ও রাজী মোহাম্মদ ফখরুল। এ এফ এম ফখরুল ইসলাম মুনশী ১৯৮৫ সালে তার আরেক সহযোগী গোলাম ফারুক মিলে মধু, প্রক্রিয়াজাত খাবার, প্রসাধনী এবং ভেষজ ওষুধ উৎপাদনকারী এপি আয়ুর্বেদিক ফার্মাসিউটিক্যাল্‌স কিনে নেন। এর আগে তিনি এই কোম্পানির হেড অব অ্যাডমিন হিসেবে কর্মরত ছিলেন। এ এফ এম ফখরুল ইসলাম মুনশী চাকরির পাশাপাশি আয়ুর্বেদিক ওষুধের ব্যবসা করতেন। 'সেবা ঔষধালয়' নামে তার ফার্মেসির দোকান ছিল। তিনি বাংলাদেশ মৌমাছি পালনকারী সমিতির সভাপতি ছিলেন। তিনি বিভিন্ন শিল্প সেক্টরের সংগঠন ও ট্রেড বডির সাথে সক্রিয় রয়েছেন। তিনি বাংলাদেশ এগ্রো প্রসেসরস অ্যাসোসিয়েশনের (বাপা) সভাপতি, শিল্প দক্ষতা কাউন্সিলের চেয়ারম্যান, কৃষি প্রক্রিয়াকরণ সেক্টর, চেয়ারম্যান এডিবি-বাপা-এসইআইপি প্রকল্প এবং ইইউর বাপা-শামের্তো প্রকল্পের সভাপতি। এ এফ এম ফখরুল ইসলাম মুনশী ঢাকা বিশ্ববিদ্যালয়ে থাকাকালীন তিনি ছাত্র রাজনীতিতে সক্রিয়ভাবে অংশগ্রহণ করেন। তিনি ১৯৮৫ সালে বিনা প্রতিদ্বন্দ্বিতায় দেবিদ্বার উপজেলা পরিষদ চেয়ারম্যান হন। একই সময় বাংলাদেশ উপজেলা পরিষদ চেয়ারম্যান পরিষদের চেয়ারম্যান পদেও নির্বাচিত হন। তিনি জাতীয় পার্টির হয়ে কুমিল্লা-৪ আসন থেকে ১৯৮৬ সালের তৃতীয় ও ১৯৮৮ সালের চতুর্থ জাতীয় সদস্য সদস্য নির্বাচিত হন। এরশাদের মন্ত্রিসভায় তিনি ৯ জুলাই ১৯৮৬ থেকে ৩০ নভেম্বর ১৯৮৬ পর্যন্ত বন্দর, জাহাজ চলাচল ও নৌ-পরিবহণ উপমন্ত্রী পরে ৩০ নভেম্বর ১৯৮৬ থেকে ২৭ মার্চ ১৯৮৮ পর্যন্ত অর্থউপমন্ত্রী হিসেবে দায়িত্ব পালন করেন। ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হয়ে পরাজিত হন। ১৯৯৫ সালে আওয়ামী লীগে যোগদান করে ১৯৯৬ সালের নির্বাচনে ও ২০০১ সালের নির্বাচনে পরাজিত হন। তিনি ১৯৯৭ সাল থেকে আমৃত্যু বাংলাদেশ আওয়ামী লীগের উপদেষ্টা পরিষদের সদস্য ছিলেন। এছাড়াও তিনি বাংলাদেশ আওয়ামী লীগের ত্রাণ ও সমাজকল্যাণ কেন্দ্রীয় উপ-কমিটির চেয়ারম্যান এবং নির্বাচন পরিচালনা কমিটির সদস্য ছিলেন। এ এফ এম ফখরুল ইসলাম মুনশী ২১ অক্টোবর ২০২৩ ভোর ৪টার ৪০ মিনিটে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৯।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য) "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৯।  শাহীন আলম (২১ অক্টোবর ২০২৩)। "সাবেক উপমন্ত্রী এএফএম ফখরুল ইসলাম মুন্সী আর নেই"। দৈনিক কুমিল্লার কাগজ। ২১ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২৩।  "A.F.M. Fakhrul Islam Munshi"। munshicorp.com। ২১ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২৩।  "মদ থেকে মধু: এপি ঢাকার দীর্ঘ অভিযাত্রার গল্প"। দ্য বিজনেস স্ট্যান্ডার্ড। ৩১ জুলাই ২০২২। ২১ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২৩।  "এ এফ এম ফখরুল ইসলাম মুনশী"। প্রথম আলো। সংগ্রহের তারিখ ২০১৯-১১-০১।  "সাবেক অর্থ উপমন্ত্রী এএফএম ফখরুল আর নেই"। দৈনিক কালবেলা। ২১ অক্টোবর ২০২৩। ২১ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২৩।